Nobel Peace Center

An (Ingles) Nobel Peace Center () (Bikol, Sentro nin Katoninongan kan Nobel) sa Oslo, Norway, iyo an padalanan kan Premyo Nobel sa Katoningonan asin an mga pigtutubbdan na pigrerepresentar. An kwartel iyo man an kinamumugtakan kun saen an kultura asin politika nagsasarapong sa tuyong magrarom an pakikilabot, urulay asin paghorop-horop dapit sa ulayon sa paghihimukat siring kan gera, katoninongan asin diringkilan.Jon Gunnar Arntzen Nobels Fredssenter Store norske leksikon An kwartel namumugtak sa  Oslo, Norway sa City Hall Square (Rådhusplassen).

Historya
An Sentro nin Katoninogan kan Nobel binuksan kan 2005 kan Saiyang Kagalang-galang na Hadeng si Harald V nin Norway sa sarong seremonya atendido kan mga pamilya real nin Norway asin Kanada. Si Nobel Peace Prize laureate na si Wangari Maathai yaon man an presensya. An Kwartel nagreresibi nin mga 250.000 na bisita taon-taon asin iyo ini an saro sa pinaka-sinusungko sa mga museo nin Norway. An Sentro nin Katoningonan kan Nobel namumugtak sa dating edipisyo kan Oslo Vestbanestasjon (Oslo West railway station). Tinugdok kan 1872, an dating edipisyo nin istasyon nin perokaril pigdesenyo ni arkitekto Georg Andreas Bull (1829–1917). Ini napondo nang gamiton komo istasyon perokaril kan 1989. Ini nagtatanaw kan pantalan asin nakakaag harani sa Oslo City Hall kun saen an seremonya nin Paggawad kan Premyo Nobel sa Katoningonan ginigibo sa ika-10 nin Desyembre sa pagromdom kan pagkagadan ni  Alfred Nobel.Nobel Peace Center Opens in Oslo  Royal Norwegian Embassy in Washington

An Briton na arkitektong si David Adjaye iyo an responsable kan desenyong maarte kan Sentro, pati na an eskema nin pagpinta igdi; an Amerikanong taga-desenyo na si David Small iyo an naghaman kan hi-tech na mga instalasyon. An Sentro pigsusuportaran sa pinansyal kan Ministriya nin Kultura nin Norwego, mga pribadong taga-anduyog, asin sa mga tiket sa paglaog. An anoman na mga temporaryong eksibit anas suportado.Nobel Peace Center  Nobelprize.org
An Sentro nin Katoninongan kan Nobel i-inaatubang an mga laureates asin saindang mga trabaho, patin an mga istorya dapit sa buhay ni Alfred Nobel saka an iba pang mga Premyo Nobel. Ginigibo ini paagi kan  multimedia asin interactive na teknolohiya, mga eksibit, uru-urulay asin pagtiripon, mga debate, teatro asin konsyerto, patin man mga komperensya, mga programa edukasyon, saka regular na paglibot sa lugar.

An Sentro nin Katoninongan kan Nobel sarong pundasyon asin parte kan network nin mga institusyon Nobel na representado sa luwas kan Nobel Foundation, na iyo man an nag'aadministrar kan mga aktibidad dapit sa impormasyon asin sa mga karabuhaton sa pagsibot sa paggawad kan Premyo Nobel. Si Kjersti Fløgstad iyo an direktor kan Nobel Peace Center. Si Olav Njølstad iyo an chairman kan Hunta, na an pagnombra kaini katongdan kan Norwegian Nobel Committee.

Hilnga man
Pundasyon nin Nobel
Museo nin Nobel

Toltolan

Mga Panluwas na takod

Official website

Peace Center
Kategorya:Mga 2005 establisyemento sa Norway
Kategorya:Mga Museo Biograpikal sa Norway
Kategorya:Mga Edipisyo asin Estruktura sa Oslo
Kategorya:Pagbuhay kan Gotikong Arkitektura sa Norway
Kategorya:Mga Museo natugdas kan 2005
Kategorya:Mga Museo sa Oslo
Kategorya:Mga Museo para sa Katoninongan